ΑΠΟΦΑΣΕΙΣ
Αριθμ. Γ3β/Γ.Π.οικ.5179
Λειτουργία του Περιφερειακού Δικτύου Παροχής Υπηρεσιών Ψυχικής Υγείας της 7ης Υγειονο-
μικής Περιφέρειας Κρήτης, ένταξη και μετονομασία των Μονάδων Ψυχικής Υγείας του Εθνικού
Συστήματος Υγείας και καθορισμός των διασυνδεόμενων φορέων αυτού.
ΟΙ ΥΠΟΥΡΓΟΙ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ ΥΓΕΙΑΣ
Έχοντας υπόψη:
1. Τις διατάξεις:
α. Των άρθρων 4, 6, της παρ. 2 του άρθρου 8 των
παρ. 2, 3α, 3γ και 5β) του άρθρου 79 και του άρθρου 87
του ν. 5129/2024 «Ολοκλήρωση της ψυχιατρικής μεταρρύθμισης» (Α’ 124), σε συνδυασμό με την παρ. 8α του
άρθρου 37 του ν. 5167/2024 (Α΄207).
β. του ν. 2716/1999 «Ανάπτυξη και εκσυγχρονισμός
των υπηρεσιών ψυχικής υγείας και άλλες διατάξεις»
(Α’ 96), σε συνδυασμό με την παρ. 8α του άρθρου 37
του ν. 5167/2024 (Α΄207),
γ. του ν. 3329/2005 «Εθνικό Σύστημα Υγείας και Κοινωνικής Αλληλεγγύης και λοιπές διατάξεις» (Α’ 81),
δ. του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133),
ε. του π.δ. 121/2017 «Οργανισμός του Υπουργείου
Υγείας» (Α’ 148),
στ. του π.δ. 18/2017 «Οργανισμός του Υπουργείου
Παιδείας Έρευνας και Θρησκευμάτων» (Α’ 31),
ζ. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
η. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
2. Την υπ’ αρ. 37311/09-07-2023 κοινή απόφαση του
Πρωθυπουργού και του Υπουργού Υγείας «Ανάθεση
αρμοδιοτήτων στον Υφυπουργό Υγείας, Δημήτριο Βαρτζόπουλο» (Β’ 4435).
3. Την υπό στοιχεία Β2α, Β1α/οικ.4953/30.01.2025
εισήγηση του Προϊσταμένου της Γενικής Διεύθυνσης
Οικονομικών Υπηρεσιών του Υπουργείου Υγείας.
4. Το γεγονός ότι από τις διατάξεις της παρούσας δεν
προκαλείται δαπάνη σε βάρος του προϋπολογισμού των
φορέων εποπτείας του Υπουργείου Υγείας (7η Υ.ΠΕ., Νοσοκομεία εποπτείας τους, Ε.ΚΕ.Ψ.Υ.Ε.) και του προϋπολο-
γισμού του Υπουργείου Υγείας.
5. To γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Τη λειτουργία Περιφερειακού Δικτύου Υπηρεσιών Ψυχικής Υγείας (Πε.Δ.Υ.Ψ.Υ.) στην έδρα της Διοίκησης της
7ης Υγειονομικής Περιφέρειας Κρήτης. Το εν λόγω Περιφερειακό Δίκτυο αποτελεί ένα εκ των επτά (7) Περιφερει-
ακών Δικτύων Υπηρεσιών Ψυχικής Υγείας (Πε.Δ.Υ.Ψ.Υ.),
που λειτουργούν στις έδρες των Υγειονομικών Περιφερειών (Υ.Πε.) της χώρας και συνιστούν το Εθνικό Δίκτυο
Υπηρεσιών Ψυχικής Υγείας (Ε.Δ.Υ.Ψ.Υ.) του άρθρου 4 του
ν. 5129/2024 (Α’ 124).
Άρθρο 1
Δημόσιες Μονάδες Ψυχικής Υγείας του
Περιφερειακού Δικτύου Υπηρεσιών Ψυχικής
Υγείας 7ης Υγειονομικής Περιφέρειας Κρήτης
Το Περιφερειακό Δίκτυο Υπηρεσιών Ψυχικής Υγείας
(Πε.Δ.Υ.Ψ.Υ.) της 7ης Υγειονομικής Περιφέρειας Κρήτης
(Y.Πε.) αποτελείται από τις ακόλουθες δημόσιες Μονάδες
Ψυχικής Υγείας (Μ.Ψ.Υ.), υπό την έννοια της παρ. 1 του
άρθρου 4 του ν. 2716/1999 (Α’ 96), ανά Περιφερειακή
Ενότητα:
Ι. Περιφερειακή Ενότητα Ηρακλείου
Ι.Α. Δομές Παροχής Υπηρεσιών Ψυχικής Υγείας που
εντάσσονται στο Πε.Δ.Υ.Ψ.Υ. της 7ης Υ.Πε. ως Μονάδες
Ψυχικής Υγείας (Μ.Ψ.Υ.) του Εθνικού Συστήματος Υγείας
(Ε.Σ.Υ.) κατ’ άρθρο 6 του ν. 5129/2024
Ι.Α.1. Υπηρεσίες Ενηλίκων
α) Υπηρεσίες Πρωτοβάθμιας Φροντίδας Ψυχικής Υγείας Ενηλίκων
1. Κέντρο Ψυχικής Υγείας Ηρακλείου του Γενικού Νοσοκομείου Ηρακλείου «Βενιζέλειο - Πανάνειο», το οποίο
μετονομάζεται σε «Κέντρο Ψυχικής Υγείας Ενηλίκων
Ηρακλείου».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 360
06.02.2025 08:15:32
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 360/05.02.2025
2. Κινητή Μονάδα Ψυχικής Υγείας του Πανεπιστημιακού Γενικού Νοσοκομείου Ηρακλείου (ΠΑΓΝΗ), η οποία
μετονομάζεται σε «Κινητή Μονάδα Ψυχικής Υγείας Ενηλίκων Ηρακλείου».
β) Υπηρεσίες Δευτεροβάθμιας Περίθαλψης Ψυχικής
Υγείας Ενηλίκων
1. Ψυχιατρική κλινική του Πανεπιστημιακού Γενικού
Νοσοκομείου Ηρακλείου (ΠΑΓΝΗ), η οποία μετονομάζεται σε «Πανεπιστημιακή Ψυχιατρική Κλινική Ενηλίκων
Ηρακλείου», δυναμικότητας 33 κλινών, που λειτουργεί
εντός του Πανεπιστημιακού Γενικού Νοσοκομείου Ηρακλείου (ΠΑ.Γ.Ν.Η.).
2. Ψυχιατρικό Τμήμα - Εξωτερικά Ιατρεία του Γενικού
Νοσοκομείου Ηρακλείου «Βενιζέλειο - Πανάνειο», τα
οποία μετονομάζονται σε «Ψυχιατρικό Τμήμα - Εξωτερικά Ιατρεία Ψυχικής Υγείας Ενηλίκων Ηρακλείου».
γ) Υπηρεσίες Ψυχοκοινωνικής Αποκατάστασης Ενηλίκων
1. Εξωνοσοκομειακός Ξενώνας Β1α Βραχείας Παραμονής Πανεπιστημιακού Γενικού Νοσοκομείου Ηρακλείου
(ΠΑ.Γ.Ν.Η.), ο οποίος μετονομάζεται σε «Ξενώνας Β1α
Βραχείας Παραμονής Ηρακλείου», δυναμικότητας 10
θέσεων.
2. Προστατευόμενο Διαμέρισμα 1, το οποίο μετονομάζεται «Προστατευμένο Διαμέρισμα Α Ηρακλείου» δυ-
ναμικότητας 3 θέσεων, που διασυνδέεται με τον Ξενώνα
Β1α Βραχείας Παραμονής Ηρακλείου.
3. Προστατευόμενο Διαμέρισμα 2, το οποίο μετονομάζεται σε «Προστατευμένο Διαμέρισμα Β Ηρακλείου»,
δυναμικότητας 3 θέσεων, που διασυνδέεται με τον Ξενώνα Β1α Βραχείας Παραμονής Ηρακλείου.
4. Ξενώνας «ΑΛΚΥΟΝΙΔΑ» του Γενικού Νοσοκομείου
Ηρακλείου «Βενιζέλειο - Πανάνειο», ο οποίος μετονομάζεται σε «Ξενώνας Β1β Ηρακλείου “ΑΛΚΥΟΝΙΔΑ”»,
δυναμικότητας 12 θέσεων.
Ι.Α.2. Υπηρεσίες Παιδιών και Εφήβων
Υπηρεσίες Δευτεροβάθμιας Φροντίδας Ψυχικής Υγείας
Παιδιών και Εφήβων
1. Παιδοψυχιατρική κλινική του Πανεπιστημιακού Γενικού Νοσοκομείου Ηρακλείου (ΠΑΓΝΗ), η οποία μετονο-
μάζεται σε «Πανεπιστημιακή Ψυχιατρική Κλινική Παιδιών
και Εφήβων Ηρακλείου», δυναμικότητας 10 κλινών, που
λειτουργεί εντός του Πανεπιστημιακού Γενικού Νοσοκομείου Ηρακλείου.
2. Κοινοτικό Κέντρο Ψυχικής Υγείας Παίδων και Εφήβων (Κοι.Κε.Ψ.Υ.Π.Ε.) του Γενικού Νοσοκομείου Ηρακλεί-
ου «Βενιζέλειο - Πανάνειο» το οποίο μετονομάζεται σε
«Κοινοτικό Κέντρο Ψυχικής Υγείας Παίδων και Εφήβων
Ηρακλείου».
Ι.Β. Δομές Παροχής Υπηρεσιών Ψυχικής Υγείας του
«Ελληνικού Κέντρου Ψυχικής Υγιεινής και Ερευνών»
(Ε.Κε.Ψ.Υ.Ε.) - διασυνδεόμενου φορέα κατ’ άρθρο 8 παρ. 2
του ν. 5129/2024
Υπηρεσίες Πρωτοβάθμιας Φροντίδας Ψυχικής Υγείας
Παιδιών και Εφήβων
Δομή Ψυχικής Υγείας Ηρακλείου Κρήτης η οποία περιλαμβάνει Μονάδα Παιδιών και Εφήβων για παιδιά ως
16 ετών με ψυχολογικά προβλήματα και αναπτυξιακές
και μαθησιακές διαταραχές.
ΙΙ. Περιφερειακή Ενότητα Χανίων
ΙΙ.Α. Δομές Παροχής Υπηρεσιών Ψυχικής Υγείας που
εντάσσονται στο Πε.Δ.Υ.Ψ.Υ. της 7ης Υ.Πε. ως Μονάδες
Ψυχικής Υγείας (Μ.Ψ.Υ.) του Εθνικού Συστήματος Υγείας
(Ε.Σ.Υ.) κατ’ άρθρο 6 του ν. 5129/2024.
ΙΙ.Α.1. Υπηρεσίες Ενηλίκων
α) Υπηρεσίες Πρωτοβάθμιας Φροντίδας Ψυχικής Υγείας Ενηλίκων
1. Κέντρο Ψυχικής Υγείας Χανίων του Γενικού Νοσοκομείου Χανίων το οποίο μετονομάζεται σε «Κέντρο Ψυ-
χικής Υγείας Ενηλίκων με Ιατροπαιδαγωγικές Υπηρεσίες
Χανίων».
2. Κινητή Μονάδα Ορεινών και Δυσπρόσιτων Περιοχών
Κ.Ψ.Υ Χανίων, η οποία μετονομάζεται «Κινητή Μονάδα
Ψυχικής Υγείας Ενηλίκων, Παιδιών και Εφήβων Χανίων».
3. Κέντρο Ημέρας Χανίων του Γενικού Νοσοκομείου
Χανίων το οποίο μετονομάζεται σε «Κέντρο Ημέρας
Ενηλίκων Χανίων».
4. Κέντρο Ημέρας ενηλίκων, παιδιών και εφήβων Χανίων του Γενικού Νοσοκομείου Χανίων το οποίο μετονο-
μάζεται σε «Κέντρο Ημέρας Ψυχολογικής Υποστήριξης
Ατόμων με Ογκολογικά Νοσήματα Χανίων».
β) Υπηρεσίες Δευτεροβάθμιας Περίθαλψης Ψυχικής
Υγείας Ενηλίκων
1. Ψυχιατρική κλινική του Γενικού Νοσοκομείου Χανίων, η οποία μετονομάζεται σε «Ψυχιατρική Κλινική Ενη-
λίκων Χανίων», δυναμικότητας 30 κλινών, που λειτουργεί
εντός του Γενικού Νοσοκομείου Χανίων.
2. Νοσοκομείο Ημέρας Χανίων του Γενικού Νοσοκομείου Χανίων, το οποίο μετονομάζεται σε «Ειδική Μονάδα
Κοινωνικής Επανένταξης - Νοσοκομείο Ημέρας Ενηλίκων
Χανίων».
γ) Υπηρεσίες Ψυχοκοινωνικής Αποκατάστασης Ενηλίκων
1. Ξενώνας «ΑΝΑΤΟΛΗ» του Γενικού Νοσοκομείου Χανίων, ο οποίος μετονομάζεται σε «Ξενώνας Β1γ μακράς
και βραχείας παραμονής Χανίων “ΑΝΑΤΟΛΗ”», δυναμικότητας 15 θέσεων.
2.Ξενώνας «ΝΑΪΑΔΕΣ» του Γενικού Νοσοκομείου Χανίων ο οποίος μετονομάζεται σε «Ξενώνας Β1β Γυναικών
Χανίων “ΝΑΪΑΔΕΣ”», δυναμικότητας 10 θέσεων.
3. Ξενώνας «ΕΔΕΜ» του Γενικού Νοσοκομείου Χανίων
ο οποίος μετονομάζεται σε «Ξενώνας Β1γ μακράς και
βραχείας παραμονής Χανίων “ΕΔΕΜ”», δυναμικότητας
13 θέσεων.
4. Οικοτροφείο «ΑΠΑΝΕΜΙΑ» του Γενικού Νοσοκομείου Χανίων, το οποίο μετονομάζεται σε «Οικοτροφείο Α2
Χανίων “ΑΠΑΝΕΜΙΑ”», δυναμικότητας 15 θέσεων.
5. Οικοτροφείο «ΕΠΑΝΟΔΟΣ» του Γενικού Νοσοκομείου Χανίων, το οποίο μετονομάζεται σε «Οικοτροφείο Α1
Χανίων “ΕΠΑΝΟΔΟΣ”», δυναμικότητας 15 θέσεων.
6. Προστατευόμενο Διαμέρισμα Γ του Γενικού Νοσοκομείου Χανίων, το οποίο μετονομάζεται σε «Προστα-
τευμένο Διαμέρισμα Ανδρών Γ Χανίων» δυναμικότητας
4 θέσεων και διασυνδέεται με τον Ξενώνα Β1γ μακράς
και βραχείας παραμονής Χανίων “ΑΝΑΤΟΛΗ”.
7. Προστατευόμενο Διαμέρισμα Δ του Γενικού Νοσοκομείου Χανίων, το οποίο μετονομάζεται σε «Προστατευ-
μένο Διαμέρισμα Γυναικών Δ Χανίων», δυναμικότητας 4
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 360/05.02.2025
θέσεων και διασυνδέεται με τον Ξενώνα Β1β Γυναικών
Χανίων “ΝΑΪΑΔΕΣ”.
8. Προστατευόμενο Διαμέρισμα Ε του Γενικού Νοσοκομείου Χανίων, το οποίο μετονομάζεται σε «Προστατευ-
μένο Διαμέρισμα Γυναικών Ε Χανίων», δυναμικότητας 4
θέσεων και διασυνδέεται με τον Ξενώνα Β1β Γυναικών
Χανίων “ΝΑΪΑΔΕΣ”.
9. Προστατευόμενο Διαμέρισμα ΣΤ του Γενικού Νοσοκομείου Χανίων, το οποίο μετονομάζεται σε «Προστατευ-
μένο Διαμέρισμα Ανδρών ΣΤ Χανίων», δυναμικότητας 4
θέσεων και διασυνδέεται με τον Ξενώνα Β1γ μακράς και
βραχείας παραμονής Χανίων “ΕΔΕΜ”.
ΙΙΙ. Περιφερειακή Ενότητα Ρεθύμνου
ΙΙΙ.Α. Δομές Παροχής Υπηρεσιών Ψυχικής Υγείας που
εντάσσονται στο Πε.Δ.Υ.Ψ.Υ. της 7ης Υ.Πε. ως Μονάδες
Ψυχικής Υγείας (Μ.Ψ.Υ.) του Εθνικού Συστήματος Υγείας
(Ε.Σ.Υ.) κατ’ άρθρο 6 του ν. 5129/2024
ΙΙΙ.Α.1. Υπηρεσίες Ενηλίκων
α) Υπηρεσίες Πρωτοβάθμιας Φροντίδας Ψυχικής Υγείας Ενηλίκων
1. Κέντρο Ψυχικής Υγείας Ρεθύμνου του Γενικού Νοσοκομείου Ρεθύμνου, το οποίο μετονομάζεται σε «Κέντρο
Ψυχικής Υγείας Ενηλίκων Ρεθύμνου».
2. Κινητή Μονάδα Ψυχικής Υγείας του Γενικού Νοσοκομείου Ρεθύμνου, η οποία μετονομάζεται σε «Κινητή
Μονάδα Ψυχικής Υγείας Ενηλίκων Ρεθύμνου».
β) Υπηρεσίες Δευτεροβάθμιας Περίθαλψης Ψυχικής
Υγείας Ενηλίκων
Ψυχιατρική Κλινική του Γενικού Νοσοκομείου Ρεθύμνου, η οποία μετονομάζεται σε «Ψυχιατρική Κλινική
Ενηλίκων Ρεθύμνου», που λειτουργεί εντός του Γενικού
Νοσοκομείου Ρεθύμνου, δυναμικότητας 10 κλινών.
γ) Υπηρεσίες Ψυχοκοινωνικής Αποκατάστασης Ενηλίκων
1. Ξενώνας Βραχείας Παραμονής Ηλιοτρόπιο του Γενικού Νοσοκομείου Ρεθύμνου, ο οποίος μετονομάζεται
σε «Ξενώνας Β1α Βραχείας Παραμονής Ρεθύμνου “ΗΛΙΟΤΡΟΠΙΟ”», δυναμικότητας 15 θέσεων.
2. Ξενώνας Ψυχαργώς Αμάλθεια του Γενικού Νοσοκομείου Ρεθύμνου, ο οποίος μετονομάζεται σε «Ξενώνας
Β1β Ρεθύμνου “ΑΜΑΛΘΕΙΑ”», δυναμικότητας 8 θέσεων.
ΙΙΙ.Α.2. Υπηρεσίες Παιδιών και Εφήβων
Υπηρεσίες Πρωτοβάθμιας Φροντίδας Ψυχικής Υγείας
Παιδιών και Εφήβων
Κοινοτικό Κέντρο Ψυχικής Υγείας Παίδων και Εφήβων
(Κο.Κε.Ψυ.Π.Ε.) του Γενικού Νοσοκομείου Ρεθύμνου το
οποίο μετονομάζεται σε «Κοινοτικό Κέντρο Ψυχικής
Υγείας Παιδιών και Εφήβων Ρεθύμνου».
ΙV. Περιφερειακή Ενότητα Λασιθίου
ΙV.Α. Δομές Παροχής Υπηρεσιών Ψυχικής Υγείας που
εντάσσονται στο Πε.Δ.Υ.Ψ.Υ. της 7ης Υ.Πε. ως Μονάδες
Ψυχικής Υγείας (Μ.Ψ.Υ.) του Εθνικού Συστήματος Υγείας
(Ε.Σ.Υ.) κατ’ άρθρο 6 του ν. 5129/2024
ΙV.Α.1. Υπηρεσίες Ενηλίκων
α) Υπηρεσίες Πρωτοβάθμιας Φροντίδας Ψυχικής Υγείας Ενηλίκων
Κέντρο Ψυχικής Υγείας του Γενικού Νοσοκομείου Λασιθίου (Οργανική Μονάδα Έδρας Αγίου Νικολάου), το
οποίο μετονομάζεται σε «Κέντρο Ψυχικής Υγείας Ενηλίκων Αγίου Νικολάου».
β) Υπηρεσίες Δευτεροβάθμιας Περίθαλψης Ψυχικής
Υγείας Ενηλίκων
1. Ψυχιατρικό Τμήμα - Εξωτερικά Ιατρεία του Γενικού
Νοσοκομείου Λασιθίου (Οργανική Μονάδα Έδρας Αγίου Νικολάου), τα οποία μετονομάζονται σε «Ψυχιατρι-
κό Τμήμα - Εξωτερικά Ιατρεία Ψυχικής Υγείας Ενηλίκων
Αγίου Νικολάου» που λειτουργούν εντός του Γενικού
Νοσοκομείου Αγίου Νικολάου.
2. Νοσοκομείο Ημέρας του Γενικού Νοσοκομείου Λασιθίου (Αποκεντρωμένη Οργανική Μονάδα Σητείας),
το οποίο μετονομάζεται σε «Ειδική Μονάδα Κοινωνικής
Επανένταξης - Νοσοκομείο Ημέρας Ενηλίκων Σητείας».
γ) Υπηρεσίες Ψυχοκοινωνικής Αποκατάστασης Ενηλίκων
Ξενώνας ΑΓΑΠΗ του Γενικού Νοσοκομείου Λασιθίου, ο
οποίος μετονομάζεται σε «Ξενώνας Β1β Αγίου Νικολάου
“ΑΓΑΠΗ”», δυναμικότητας 12 θέσεων.
Άρθρο 2
Μεταφορά των Μονάδων Ψυχικής Υγείας του
Εθνικού Συστήματος Υγείας στην οργανωτική
δομή της 7ης Υγειονομικής Περιφέρειας Κρήτης
Οι Μονάδες Ψυχικής Υγείας (Μ.Ψ.Υ.) του Εθνικού Συστήματος Υγείας (Ε.Σ.Υ.) του άρθρου 1 που εντάσσονται
στο Πε.Δ.Υ.Ψ.Υ. της 7ης Υ.Πε. Κρήτης:
α) Μεταφέρονται στην οργανωτική δομή της 7ης Υ.Πε.,
ως αποκεντρωμένες μονάδες αυτής, σύμφωνα με το άρθρο 6 του ν. 5129/2024,
β) συμμετέχουν με το σύνολο του προσωπικού τους
στο εκάστοτε ισχύον πρόγραμμα εφημεριών της 7ης
Υ.Πε. και
γ) ακολουθούν την ολοήμερη λειτουργία των Γενικών
Νοσοκομείων του Εθνικού Συστήματος Υγείας (Ε.Σ.Υ.) και
των Πανεπιστημιακών Νοσοκομείων εντός των οποίων
λειτουργούν. Στις Μ.Ψ.Υ. του προηγούμενου εδαφίου
εφαρμόζονται ανάλογα το άρθρο 9 του ν. 2889/2001
(Α’ 37) περί ολοήμερης λειτουργίας νοσοκομείων και
οι δυνάμει του άρθρου αυτού εκδιδόμενες υπουργικές
αποφάσεις.
Άρθρο 3
Διασύνδεση των δημόσιων Μονάδων Ψυχικής
Υγείας του Περιφερειακού Δικτύου Υπηρεσιών
Ψυχικής Υγείας της 7ης Υγειονομικής
Περιφέρειας Κρήτης
1. Οι δημόσιες Μονάδες Ψυχικής Υγείας (Μ.Ψ.Υ.) του
άρθρου 1 διασυνδέονται επιστημονικά, λειτουργικά και
εκπαιδευτικά μεταξύ τους, προκειμένου να παρέχουν
ολοκληρωμένες Υπηρεσίες Ψυχικής Υγείας (Υ.Ψ.Υ.) και
να διασφαλίσουν το θεραπευτικό συνεχές των ατόμων
με ψυχικές παθήσεις. Η επιστημονική, λειτουργική και
εκπαιδευτική διασύνδεση περιλαμβάνει την παραπομπή,
την παρακολούθηση, τον συντονισμό και, κατά περίπτωση, την συνδιαχείριση των περιστατικών των ατόμων
που χρήζουν υποστήριξης, νοσηλείας ή αποκατάστασης,
συμπεριλαμβανομένης της ακούσιας νοσηλείας, σε άτομα με ψυχικές διαταραχές που κατοικούν ή διαμένουν
στην περιοχή αρμοδιότητας της 7ης Υ.Πε. Κρήτης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 360/05.02.2025
2. Ειδικότερα, προκειμένου να διασφαλίζεται η παροχή του συνόλου των αναγκαίων Υ.Ψ.Υ. στο σύνολο του
πληθυσμού και κατά το δυνατόν εγγύτερα στον τόπο
κοινωνικής εγκατάστασης και δραστηριότητάς του, οι
Υ.Ψ.Υ. παρέχονται κατ’ αρχάς από τις Μονάδες Ψυχικής
Υγείας (Μ.Ψ.Υ.) που ιδρύονται και λειτουργούν εντός της
ίδιας Περιφερειακής Ενότητας. Σε περίπτωση έλλειψης
κατάλληλων Μ.Ψ.Υ. εντός της κατά τόπον αρμόδιας Περιφερειακής Ενότητας, μετά από απόφαση του Προϊσταμέ-
νου της Διεύθυνσης Ιατρικής Ψυχικής Υγείας της οικείας
Δ.Υ.Πε., οι αναγκαίες Υ.Ψ.Υ. παρέχονται κατά προτεραιότητα από τις Μ.Ψ.Υ. των λοιπών Περιφερειακών Ενοτήτων
του ίδιου Πε.Δ.Υ.Ψ.Υ.. Σε περίπτωση έλλειψης κατάλληλων Μ.Ψ.Υ. εντός του ίδιου Πε.Δ.Υ.Ψ.Υ., οι αναγκαίες Υ.Ψ.Υ.
παρέχονται από τις Μ.Ψ.Υ. των όμορων Πε.Δ.Υ.Ψ.Υ. από
αυτό στο οποίο κατά τόπον ανήκουν, μετά από κοινή
απόφαση των Προϊσταμένων των Διευθύνσεων Ιατρικής
Ψυχικής Υγείας των αντίστοιχων Δ.Υ.Πε.. Σε κάθε περίπτωση φροντίδας ατόμων με ψυχικές διαταραχές από
Μ.Ψ.Υ. άλλου Πε.Δ.Υ.Ψ.Υ., αυτή υποχρεούται να ενημερώνει σχετικώς την κατά τόπον αρμόδια Μ.Ψ.Υ. και να τα
αναπέμπει σε αυτή μετά από τη λήξη της παρεχόμενης
φροντίδας.
3. Οι εξειδικευμένες Μονάδες που λειτουργούν, ή μελλοντικά θα λειτουργήσουν, και παρέχουν υπηρεσίες ανα-
φορικά με ζητήματα αυτισμού, διαταραχών πρόσληψης
τροφής, άνοιας και Alzheimer, επιλόχειας κατάθλιψης
και αυτοκτονικού ιδεασμού, έγκαιρης παρέμβασης στην
ψύχωση κ.α. καθώς επίσης οι Μονάδες που προσφέρουν
υπηρεσίες σε ογκολογικούς ασθενείς, σε πρόσφυγες
κ.λπ., υπάγονται στα αντίστοιχα Πε.Δ.Υ.Ψ.Υ. ως προς την
εποπτεία τους, αλλά όχι ως προς τον πληθυσμό ευθύνης
που εξυπηρετούν.
4. Οι δημόσιες Μ.Ψ.Υ. του άρθρου 1 διασυνδέονται
επιστημονικά, λειτουργικά και εκπαιδευτικά:
α) Σε δευτεροβάθμιο επίπεδο με τα νοσοκομεία της
Περιφερειακής Ενότητας εντός της οποίας λειτουργούν
και σε εξαιρετικές περιπτώσεις με τα νοσοκομεία των
όμορων Περιφερειακών Ενοτήτων και
β) σε τριτοβάθμιο επίπεδο με το Πανεπιστημιακό Γενικό Νοσοκομείο Ηρακλείου της 7ης Υ.Πε. Κρήτης.
Άρθρο 4
Διασυνδεόμενος φορέας του Περιφερειακού
Δικτύου Υπηρεσιών Ψυχικής Υγείας
της 7ης Υγειονομικής Περιφέρειας Κρήτης
1. Το Ελληνικό Κέντρο Ψυχικής Υγιεινής και Ερευνών
(Ε.Κε.Ψ.Υ.Ε.), το οποίο σύμφωνα με την παρ. 2 του άρθρου 30 του ν. 3329/2005 (Α’ 81) έχει ενταχθεί στις Μονά-
δες Ψυχικής Υγείας (Μ.Ψ.Υ.) της παρ. 1 του άρθρου 4 του
ν. 2716/1999, συμπεριλαμβανομένου και του συνόλου
των Αποκεντρωμένων Δομών Ψυχικής Υγείας που ιδρύει
και λειτουργεί εντός των ορίων της 7ης Υ.Πε. Κρήτης,
όπως αυτές αναφέρονται στο άρθρο 1:
α) Αποτελεί διασυνδεόμενο φορέα του Πε.Δ.Υ.Ψ.Υ.
της 7ης Υ.Πε., σύμφωνα με την παρ. 2 του άρθρου 8 του
ν. 5129/2024,
β) υπάγεται στον έλεγχο και την εποπτεία του αρμοδίου για θέματα ψυχικής υγείας Υποδιοικητή της 7ης Υ.Πε.,
ως προς την ποιότητα των παρεχόμενων υπηρεσιών ψυχικής υγείας, σύμφωνα με τα οριζόμενα στις περ. α) και
κστ) της παρ. 2 του άρθρου 3 Α του ν. 3329/2005 (Α’ 81)
και
γ) διασυνδέεται για την κάλυψη των αναγκών του
Πε.Δ.Υ.Ψ.Υ. της 7ης Υ.Πε. άμεσα, επιστημονικά, λειτουργικά και εκπαιδευτικά, με τις λοιπές Μ.Ψ.Υ. του άρθρου 1,
σύμφωνα με τα αναφερόμενα στο άρθρο 3 και, επιπλέον
αυτών: γα) λειτουργικά, με τη δυνατότητα μετακίνησης
του πάσης φύσης προσωπικού του προς τις λοιπές Μ.Ψ.Υ.
του άρθρου 1 και αντιστρόφως, και γβ) επιστημονικά και
εκπαιδευτικά, ως αναγνωρισμένο Κέντρο Εκπαίδευσης
για τη χορήγηση ιατρικών ειδικοτήτων.
2. Η μετακίνηση του πάσης φύσης προσωπικού του
Ε.Κε.Ψ.Υ.Ε. προς τις λοιπές Μ.Ψ.Υ. του άρθρου 1 γίνεται
με απόφαση του Διοικητικού του Συμβουλίου, για την
βέλτιστη λειτουργία του Πε.Δ.Υ.Ψ.Υ. της 7ης Υ.Πε., μετά
από σχετικό αίτημα του αρμοδίου για θέματα ψυχικής
υγείας Υποδιοικητή της 7ης Υ.Πε.. Αντίστοιχα, η μετακίνηση προσωπικού των λοιπών Μ.Ψ.Υ. του άρθρου 1
προς τις δομές που λειτουργεί το Ε.Κε.Ψ.Υ.Ε. εντός των
ορίων 7ης Υ.Πε. γίνεται για την βέλτιστη λειτουργία του
Πε.Δ.Υ.Ψ.Υ. της 7ης Υ.Πε., με απόφαση του αρμοδίου για
θέμα ψυχικής υγείας Υποδιοικητή της 7ης Υ.Πε. μετά
από σχετικό αίτημα του Διοικητού Συμβουλίου του
Ε.Κε.Ψ.Υ.Ε..
Άρθρο 5
Καταργούμενες διατάξεις
Από την ημερομηνία έναρξης ισχύος της παρούσας
καταργούνται:
1) Η υπό στοιχεία Γ3α,β/Γ.Π.οικ.5667/23-01-2019 απόφαση του Υπουργού Υγείας «Συστάσεις Τομέων Ψυχικής
Υγείας Παιδιών και Εφήβων και Ένταξη Μονάδων Ψυχικής Υγείας» (Β’ 365).
2) Η υπό στοιχεία Γ3α,β/Γ.Π.οικ.5679/23-01-2019 απόφαση του Υπουργού Υγείας «Συστάσεις Τομέων Ψυχικής
Υγείας Ενηλίκων στην Επικράτεια (εκτός Αττικής) και
Ένταξη Μονάδων Ψυχικής Υγείας» (Β’ 244).
Η παρούσα ισχύει από τη δησιίευσή της στην Εφημερίδα της Κυβρνήσεως, πλην των άρθρων 1 και 2 που
ισχύουν από 1-2-2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 30 Ιανουαρίου 2025
Οι Υπουργοί
Παιδείας, Θρησκευμάτων
και Αθλητισμού
Υφυπουργός Υγείας
ΚΥΡΙΑΚΟΣ
ΔΗΜΗΤΡΙΟΣ
ΠΙΕΡΡΑΚΑΚΗΣ
ΒΑΡΤΖΟΠΟΥΛΟΣ

[Source: 20250200360.pdf | Tokens: 17891]